
Sprijin pentru 1265 de elevi înmatriculați în învățământul tehnic și tehnologic din județul Cluj




Inspectoratul Școlar Județean Cluj, alături de cinci unități de învățământ din județ, demarează o inițiativă amplă pentru sprijinirea a 1265 de elevi care urmează cursuri în domeniile profesional și tehnic, având ca obiectiv creșterea accesului la educație de calitate, pregătirea profesională și integrarea elevilor pe piața muncii. Inițiativa este cofinanțată din Fondul Social European Plus prin Programul Educație și Ocupare 2021-2027 și de la Bugetul de stat.

Denumirea proiectelor:
„NEXT-GEN - Viitorii profesioniști în era serviciilor sustenabile”, PEO/76/PEO_P8/OP4/ESO4.5/PEO_A3/317702, în parteneriat cu Colegiul Economic „Iulian Pop" Cluj-Napoca
„ECO-BIZ – Program sustenabil de practică în domeniile turism și alimentație”, PEO/76/PEO_P8/OP4/ESO4.5/PEO_A3/317703, în parteneriat cu Colegiul de Servicii În Turism „Napoca" Cluj-Napoca
„LABORATORUL VERDE – Stagii de practică inovatoare pentru protecția mediului”, PEO/76/PEO_P8/OP4/ESO4.5/PEO_A3/317704, în parteneriat cu Colegiul Tehnic „Ana Aslan” Cluj-Napoca
„STAGIAR – Stagii de practică transdisciplinare dedicate elevilor”, PEO/76/PEO_P8/OP4/ESO4.5/PEO_A3/317705, în parteneriat cu Liceul Tehnologic „Somes” Dej
„ORIZONT – Experiențe de practică multidisciplinare dedicate elevilor”, PEO/76/PEO_P8/OP4/ESO4.5/PEO_A3/317706, în parteneriat cu Colegiul Tehnic „Victor Ungureanu" Câmpia Turzii

Valoarea totală a proiectelor este de 12.317.352,15 lei, din care 10.469.749,34 lei reprezintă cofinanțarea Uniunii Europene, 1.847.602,81 lei reprezintă cofinanțare națională de la bugetul de stat și cofinanțare proprie a partenerilor sau de la bugetul local.
Obiectivul proiectelor îl reprezintă furnizarea unei oferte educaționale adaptate prin parteneriat social, centrate pe formarea și dezvoltarea de competențe profesionale și transversale cerute pe piața muncii, participând la îmbunătățirea calității vieții tinerilor, a incluziunii, a eficacității și a relevanței sistemelor de educație. Scopul principal al parteneriatului este adaptarea serviciilor educaționale adresate elevilor din învățământul preuniversitar tehnic prin organizarea de stagii de practică pentru elevi, precum și creșterea ponderii elevilor cuprinși în învățământul profesional și tehnic prin furnizarea de facilități si măsuri de sprijin efectiv.

Pentru atingerea obiectivului vor fi implementate activități specifice integrate menite să îmbunătățească rata de participare a elevilor la programele de învățare la locul de muncă, aspect care să faciliteze inserția pe piața muncii a elevilor din învățământul profesional și tehnic, să îmbunătățească gradul de independență financiară a tinerilor și să furnizeze sprijin elevilor în a se perfecționa în concordanță cu aptitudinile și deprinderile proprii.

Acțiunile propuse a fi implementate se împart în trei mari componente, respectiv:



Dezvoltarea a 60 parteneriate cu angajatori în vederea sprijinirii și a dezvoltării competențelor profesionale ale elevilor în domeniile de studii ale acestora. 



Componenta 1

Componenta 1







Componenta 2


Activități de îmbunătățire a infrastructurii mediilor de practică prin crearea a 5 structuri pilot denumite „Centre de Inovație și Excelență în Practica Profesională”, spații ce vor fi dotate cu materialele necesare inițierii elevilor în domeniile lor de competență. 










Derularea stagiilor de practică la angajatori

Cei 1265 de elevi înscriși în proiecte vor beneficia de consolidarea și extinderea noțiunilor teoretice acumulate în urma parcurgerii programei școlare, prin contactul cu mediul de lucru profesionist și participarea la activități specifice ale organizațiilor partenere de practică.




Componenta 3










Finanțarea și implementarea proiectelor aduc beneficii tangibile și intangibile substanțiale, atât pentru învățământul preuniversitar cât și pentru piața muncii, contribuind la crearea unui mediu educațional mai dinamic, relevant și incluziv. Astfel,  distingem o serie de beneficii majore ce vor fi accesate de către elevii participanți:

· Creșterea calității educaționale.
· Parteneriate cu sectorul privat.
· Creșterea ratei de angajare.
· Dezvoltarea abilităților socio-emoționale.
· Resurse și instrumente inovatoare.
· Acces la informații actualizate.
· Sprijin în tranziția către Economia Verde.
· Beneficii financiare directe.

Prin acest demers, Inspectoratul Școlar Județean Cluj confirmă angajamentul față de promovarea unei educații incluzive, orientate spre performanță și dezvoltarea competențelor necesare unui viitor profesional de succes.

